
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8837-10/2012

Előterjesztést készítette: Tóth Krisztina jegyző
Előterjesztés elkészítésének időpontja: 2012. december 12.
Előterjesztést véleményezi: PTÜB, OMSB
Döntés módja: nyílt szavazás, minősített szótöbbség

Mellékletek: Megállapodás módosítása /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének
2012. december 20-án tartandó munkaterv szerinti ülésére

6. napirendhez

Tárgy:
A továbbtanulási-pályaválasztási tanácsadásra kötött együttműködési megállapodás módosítása
Tisztelt Képviselő-testület!
A Tápió-vidéki Többcélú Kistérségi Társulás Társulási Tanácsa úgy döntött, hogy a 2012. évben is a Társulás keretében kívánja biztosítani a kistérségben a továbbtanulási-pályaválasztási tanácsadás szakfeladatot, teljes egészében az állami normatíva fejében.

A többi (szociális) feladat ellátásához hasonlóan ehhez is készült egy megállapodás a Társulás és a települések között, mivel a MÁK ezt a normatíva-lehívás okán ellenőrzi. Ezt a megállapodást a Társulási Tanács a 03/2012 (I. 27.) számú határozatával, míg a tisztelt Képviselő-testület a 84/2012 (V. 17.) ÖKT határozatával fogadta el.

Év közben a Társulás más szolgáltatóval volt kénytelen szerződést kötni (változatlan feltételekkel) a feladat ellátására, mivel a DPMTISZK jelezte, hogy sajnos nem tudja biztosítani az ellátást. Így a Társulás a Pest Megyei Intézményfenntartó Központtal kötött szerződést, akik a Nevelési Tanácsadó és Logopédiai Intézet munkatársaival oldják meg a feladat ellátását 2012. december 31-ig.

Ezen okból kifolyólag a Társulás és Önkormányzat között kötött megállapodást is módosítani szükséges, hiszen abban nevesítve van, hogy a Társulás mely szolgáltatóval kívánja a feladat ellátását biztosítani. A Társulás a feladat-ellátási szerződés módosítását a 47/2012 (XI. 15.) számú határozatával elfogadta. 
Az ellátás jelenleg is folyik, már több településen (Farmos, Nagykáta, Tápiószele) megtörtént. Az ellátás szakmai koordinációját Némethné Turák Kornélia a Nevelési Tanácsadó és Logopédiai Intézet általános igazgatóhelyettese látja el. Az ellátást megelőzően minden általános iskola igazgatójával felveszi a kapcsolatot, és időpontot egyeztet. 

Mindezek alapján kérem az együttműködési megállapodás mellékelt módosításának jóváhagyását.  
…/2012. (XII. 20.) ÖKT határozati javaslat

Sülysáp Nagyközség Önkormányzatának Képviselő-testülete a helyi önkormányzatokról szóló 1990. évi LXV. törvény 8. § (2) és 41. § (1) bekezdése alapján

1./ a Tápió-vidéki Többcélú Kistérségi Társulással kötött, a továbbtanulási- és pályaválasztási tanácsadás 2012. évi ellátására irányuló Együttműködési megállapodás módosítását jóváhagyja,

2./ felkéri és felhatalmazza a polgármestert a szerződésmódosítás aláírására. 

Határidő: azonnal  

Felelős: polgármester
Sülysáp, 2012. december 7.

Horinka László s.k.

polgármester

Láttam! 2012. december 7.
Tóth Krisztina s.k. jegyző
MELLÉKLET
EGYÜTTMŰKÖDÉSI MEGÁLLAPODÁS

MÓDOSÍTÁSA

Továbbtanulási, Pályaválasztási tanácsadás

A Tápió-vidéki Többcélú Kistérségi Társulás (székhely: 2760 Nagykáta, Dózsa Gy. u. 19/g.) -  képviseli: Kocsi János a Társulás elnöke, valamint …………………………………. város/nagyközség/község (cím: ………………………..) képviseli: …………………….. polgármester, 2012. december 31. napjáig tartó együttműködési megállapodást kötöttek a továbbtanulási, pályaválasztási tanácsadás pedagógiai szakfeladat ellátására vonatkozóan.

MÓDOSÍTÁS

Felek a 2012. januárban kelt együttműködési megállapodás I. és III. pontját az alábbiak szerint módosítják, egyebekben az alapszerződés tartalma változatlan marad:

Az alapszerződés I. pontja az alábbiak szerint módosul

I. Szerződés célja

A szerződés célja, hogy a  Tápió-vidéki Többcélú Kistérségi Társulást alkotó települési önkormányzatok képviselő-testületei a közoktatási tv-ben meghatározott továbbtanulási- és pályaválasztási tanácsadás, mint pedagógiai szakszolgálati feladat szakszerű feladatellátását, a Tápió-vidéki Többcélú Kistérségi Társulás által, a Társulás és a Pest Megyei Intézményfenntartó Központ között kötött megállapodásának megfelelően kívánják ellátni.

Az alapszerződés III. pontja az alábbiak szerint módosul

III. A feladatellátás finanszírozása

A társulás a Pest Megyei Intézményfenntartó Központtal kötött megállapodás útján biztosítja a feladatok ellátásához a megfelelő számú és képzettségű szakembert a feladatvállaláshoz igényelhető kiegészítő normatívából. 

Az önkormányzatok  az oktatási intézményeik által a Pest Megyei Intézményfenntartó Központ részére a feladat ellátásához szükséges adatokat rendelkezésre bocsátja, valamint lehetőséget és helységet biztosít a diákokkal való interjúk elkészítésére.

A kistérségi normatíva felhasználásáról és a feladat ellátásáról szóló beszámolót a társulási tanács fogadja el.

A társult települési önkormányzatok képviselő-testületei a társulástól a feladatellátásról tájékoztatást kérhetnek. 

A társulási tanács évente megtárgyalja a feladatellátásról szóló beszámolót. A pénzügyi bizottság évente, illetve szükség esetén soron kívül tájékoztatja a társulási tanácsot az általa végzett ellenőrzés eredményéről

Záradék

1.) A feladat-ellátási szerződés módosítását a Tápió-vidéki Többcélú Kistérségi Társulás Tanácsa ../2012. (XI.15.)  számú határozatával elfogadta.

2.) A feladat-ellátási szerződés módosítását ………………….város/nagyközség/község képviselő-testülete minősített többséggel hagyták jóvá és fogadták el előírásait és önmagukra és testületeikre vonatkozó kötelező rendelkezésként. 

…………………Város/Nagyközség/Község Önkormányzata .../2012. (….) sz. határozattal

Nagykáta, 2012………..


Kocsi János
……………………….


Tápió-vidéki Többcélú
város/nagyközség/község


Kistérségi Társulás
polgármestere


Elnöke



P.H.
P.H.

